מעין רוגל

מעין רוגל (נולדה ב-23 באוקטובר 1980) היא סופרת ותסריטאית ישראלית.

 ביוגרפיה 
רוגל, בתם של נאוה רוגל ועורך דין גילעד רוגל, נולדה וגדלה בירושלים. היא נכדתו של נקדימון רוגל שהיה מבכירי רשות השידור. בוגרת בית הספר התיכון ליד האוניברסיטה בירושלים. כבר בנעוריה עסקה רוגל בתחומי הרדיו והטלוויזיה ובכתיבה. רוגל השתתפה בסדנאות כתיבה שונות ולקחה חלק בתוכניות טלוויזיה בנושאי קולנוע ועיתונות ("זאפ לראשון", "פינג פונג") ושידרה ברדיו במסגרת התוכנית "בראש צעיר" ברשת א'.

עוד בילדותה החלה רוגל להתאמן באמנויות לחימה, בייחוד אמנויות קוריאניות, והייתה חברת נבחרת ישראל בטאקוונדו טכני. את שירותה הצבאי עשתה רוגל ביחידה מסווגת.

נשואה ואם לילדה.

 קריירה מקצועית 
לאחר שחרורה למדה במגמת תסריטאות בסם שפיגל, וסיימה בהצטיינות. לאחר סיום לימודי התסריטאות עבדה בתחום וכתבה תסריטים שונים עם התמחות בקולנוע עלילתי עצמאי וקולנוע תיעודי.

בשנת 2015, במקביל ליציאתו לאור של ספרה "יער", הקימה רוגל את הוצאת הספרים העצמאית "מרווחים", שבה פרסמה את ספריה.

רוגל פרסמה סיפורים קצרים בכתבי עת שונים, ביניהם: "גרנטה ישראל" (2014), "הו!" (2006), "הארץ" (2000) ו"הליקון" (2000).

החל משנת 2024 הצטרפה לצוות הוצאת שתים כעורכת סדרת המתח בהוצאה.

 ספריה 
ספריה של רוגל עוסקים בסיפורים פרטיים במקומות האפלים והחומלים של הנפש. כתיבתה מאופיינת באסתטיקה מוקפדת: ניסוחים מדויקים ועשירים, שימת דגש על האווירה ושזירת דימויים עדינים כחלק ממהלך של חשיפת הנפש מהפנים החוצה.
 היינו יכולות לנסוע - מסע בדיוני של שתי נשים, שאחת מהן, כשהיא חושדת שחלתה בסרטן, בוחרת שלא לשוב לארץ. הספר בוחן את גבולות האהבה והחופש בנסיבות של מחלה. הספר נכתב בעקבות מותה ממחלת הסרטן של מי שהייתה בת זוגה של רוגל מספר שנים, קרן דולב. בעקבות מותה הקימו המשפחות של רוגל ודולב, יחד עם חבריה הקרובים של דולב עמותה לזכרה. עמותת קרן דולב לצדק רפואי המספקת סיוע וייצוג משפטי לחולים שזכויותיהם לטיפול נפגעו. רוגל היא חברת ועד ומתנדבת פעילה בעמותה. (הוצאת כרמל, 2011)
 יער - מעשיה אפלה למבוגרים, שנכתב בהשראת סיפוריה של סבתה של רוגל על מסעה האישי מפולין לישראל כילדה בתקופת השואה. (מרווחים, 2016)
 גם קופים נופלים מעצים (מרווחים, 2018)
מה את יודעת - מותחן פסיכולוגי מורכב שעוסק במקום שאליו מוליכות אותנו כל כוונותינו הטובות. עלילת הספר שזורה דמויות מורכבות שכולן משקרות, אבל אף אחת מהן אינה מוכנה להרים ידיים. (כנרת זמורה, 2019)
המכניקה של הרגש - (מרווחים, 2020)
זאבה - רומן בלשי (מרווחים, 2022)
השינה היא חיה קטנה מאוד - ספר ילדים (קולי), 2023
רוזאנה וי - זוכה מענק קרן יהושע רבינוביץ' לאמנויות (מרווחים, 2024)
שם מסך - רומן בלשי אפלולי (מרווחים 2025)

 פילמוגרפיה 
 במקום הלא נכון - סרט גמר במסגרת בית הספר לקולנוע וטלוויזיה סם שפיגל בירושלים, במאית ותסריטאית שותפה עם תמר זינגר, 2003. הוקרן בפסטיבל לקולנוע הומו-לסבי בת"א (2005), קנדה ורוסיה (2006), וספרד (2007)
 נוזהת אל פואד – בבימוי יהודה ג'אד נאמן. תסריטאית דיאלוגים נוספים, 2005
 סרט של משוטטים – סרט תיעודי על יצירת נוזהת אל פואד. תסריטאית במאית ומפיקה בפועל בשיתוף עם דודו דרזי
 ראדיקל – בבימוי עומר רייס. תסריטאית שותפה עם אסף שליטא ואנה שניידמן, 2009
 היו ויהיו – בבימוי חנניה בר. תסריטאית שותפה עם חנניה בר, 2009

 פודקאסטים 
 עושים מזה סיפור - עם נועם פיינהולץ מבית הארץ
 סופרות לאחור - עם נילי אסיא, מבית מדברים עברית
 המפצחות - עם נילי אסיא, מבית מדברים עברית

 קישורים חיצוניים 

 רשימת הפרסומים של מעין רוגל בבית הספרים הלאומי

 השאלון עם מעין רוגל ב-מגזין הספרות קורא בספרים

 מעין רוגל במסד הנתונים הקולנועיים IMDb (באנגלית)


 דפנה לוי, ראיון עם מעין רוגל בפודקאסט ״על החיים ועל המוות״, 23 בדצמבר 2022
 דפנה לוי, שיחה עם גליה עוז, דרור בורשטיין, מעין רוגל וסמירה סרייה - על זיכרונות, מוות ואבל, בפודקאסט ״על החיים ועל המוות״, 19 ביוני 2023

 הערות שוליים 

קטגוריה:אמני לחימה ישראלים
קטגוריה:אמניות לחימה ישראליות
קטגוריה:בוגרות בית הספר סם שפיגל לקולנוע ולטלוויזיה
קטגוריה:בוגרות התיכון ליד האוניברסיטה
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי התיכון ליד האוניברסיטה
קטגוריה:להט"ביות ישראליות
קטגוריה:סופרות ישראליות
קטגוריה:סופרות לסביות ישראליות
קטגוריה:סופרים ישראלים
קטגוריה:ספורטאיות להט"ביות ישראליות
קטגוריה:ספורטאים להט"בים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:ישראלים שנולדו ב-1980
קטגוריה:ישראליות שנולדו ב-1980